b'\n_START_ARTICLE_\nTallinna Lastehaigla\n_START_SECTION_\nKui lapsevanemal on mure\n_START_PARAGRAPH_\nTallinna Lastehaigla tasuline n\xc3\xb5uandetelefon \xe2\x80\x9eLastearst kuuleb\xe2\x80\x9c \xe2\x80\x93 1599. Helistada saab iga p\xc3\xa4ev kell 8-24.\n_START_SECTION_\nAjalugu\n_START_PARAGRAPH_\n1978. aastal asutati Tallinna Lastehaigla, aadressil Ravi 2, Tallinn. 1979 valmis praeguse Tallinna Lastehaigla hoone (Tervise 28, Tallinn). 15 aastat hiljem alustati 11 aastat (1994\xe2\x80\x932005) kestnud ja 140 miljonit krooni n\xc3\xb5udnud renoveerimist\xc3\xb6\xc3\xb6dega, mis h\xc3\xb5lmas k\xc3\xb5iki haigla osakondi ning 1999. aastal ehitati maja j\xc3\xa4tkuna juurde ka polikliinik._NEWLINE_Oktoobris 2001 liideti Tallinna N\xc3\xb5mme Lastehaigla Tallinna Lastehaiglaga. J\xc3\xa4rgmise aasta alguses muudeti haigla sihtasutuseks, millele 1. m\xc3\xa4rtsil liideti ka Kesklinna Lastepolikliinik.\n_START_SECTION_\nArenev haigla\n_START_PARAGRAPH_\nTallinna Lastehaigla kaasajastab oma tegevust vastavalt teaduse arengule ning teadust\xc3\xb6\xc3\xb6de kaudu aitab ise erialade arengule pidevalt kaasa. Paljud Tallinna Lastehaigla arstid ja \xc3\xb5ed on oma eriala hinnatud lektorid._NEWLINE_Tallinna Lastehaigla koost\xc3\xb6\xc3\xb6s Tartu \xc3\x9clikooli Kliinikumi, Tallinna ja Tartu Tervishoiu K\xc3\xb5rgkoolidega on \xc3\xb5ppe- ja praktikabaasiks tulevastele lastetervishoiut\xc3\xb6\xc3\xb6tajatele, arstidele ja \xc3\xb5dedele.\n_START_SECTION_\nTallinna Lastehaigla Toetusfond\n_START_PARAGRAPH_\nTallinna Lastehaigla Toetusfond loodi 1993. aastal, eesm\xc3\xa4rgiga aidata kaasa lastes\xc3\xb5braliku haigla kujundamisele ning luua parima v\xc3\xb5imaliku meditsiinilise abi pakkumiseks vajalikud tingimused. Samuti aitab see muuta \xc3\xbchiskonna suhtumist haigete laste probleemidesse.'